****

Alexandra Kredátusová, Višňová 2 080 01 Prešov, alexandra.kredatusova@gmail.com

 V Olomouci 29.01.2020

**prof. MUDr. Roman Havlík, Ph.D.**

Fakultní nemocnice Olomouc

I.P. Pavlova 6

779 00 Olomouc

Vážený pán riaditeľ,

ako budúcu absolventku Všeobecného lekárstva na Lekárskej fakulte Univerzity Palackého v Olomouci ma zaujala možnosť Absolventského programu pre rok 2020/2021. Rada by som sa uchádzala o absolventské miesto na **Hemato-onkologickej klinike**.

Od druhého ročníka sa venujem študentskej vedeckej odbornej činnosti v tejto oblasti, najprv na Ústave biológie, momentálne práve na Hemato-onkologickej klinike. Zaujíma ma klinická aj laboratórna sféra, ovládam základné metódy molekulárnej biológie a som schopná pracovať samostatne. V súčasnosti sa venujem metódam tekutej biopsie, na ktorú sme tento rok získali grantovú podporu.

Absolvovala som zahraničné pobyty v Lille vo Francúzsku, v roku 2018 študijný pobyt ERASMUS+ na lekárskej fakulte a pracovnú stáž na kardiologickom urgente a JIP, v roku 2019 pracovnú stáž na klinike venujúcej sa ochoreniam krvi. Ovládam niekoľko cudzích jazykov, v ktorých sa plánujem stále zlepšovať a som naklonená medzinárodnej spolupráci.

Keďže Hemato-onkologická klinika je zároveň aj výukovým pracoviskom, môžem ponúknuť svoje skúsenosti z pozície pomocnej pedagogickej sily, ktorú som vykonávala od tretieho ročníka na Ústave fyziológie.

Zároveň by som rada pokračovala v ďalšom štúdiu, nielen v rámci atestačnej prípravy, ale aj v rámci doktorského štúdia.

Verím, že moje schopnosti by mohli by mohli byť prínosom pre Vašu nemocnicu aj pre lekársku fakultu a pomohli by im v ďalšom rozvoji.

Všetky ďalšie informácie Vám rada doplním pri osobnom pohovore.

S úctou

Alexandra Kredátusová